OzLabs/hebrew-wiki-articles huggingface dataset:
אנטוניוס מרגריטה

כריכת הספר "האמונה היהודית כולה" (1530)
אנטוניוס מרגריטה (ידוע גם כאנטוניו או אנטון מרגריטה) (סביבות 1492–1542) היה יהודי מומר בן המאה השש-עשרה. מרגריטה נתפס בעיני חוקרים רבים כאחד המקורות האפשריים לתפיסת היהדות האנטישמית של מרטין לותר.

== ביוגרפיה ==
אנטוניוס מרגריטה נולד ליעקב מרגליות, רב בעיר רטיסבון, גרמניה. בשנת 1522 המיר את דתו ונטבל לנצרות הלותרנית. בעקבות כך, סבל מאסר ולאחר מכן גורש מהקהילה היהודית באאוגסבורג עקב תלונות מהקהילה היהודית לקיסר קרל החמישי.

מרגריטה שימש כמורה לעברית באאוגסבורג, מייסן, צל, לייפציג ומשנת 1537 ועד מותו גם באוניברסיטת וינה. אחד מתרגומיו לעברית הוא ספר תהילים וקטעים מספר הבשורה על-פי מתי.

== "האמונה היהודית כולה" ==
מרגריטה ידוע בעיקר בזכות חיבורו הפולמוסי-האנטישמי "האמונה היהודית כולה" (בגרמנית: Der gantze Jüdisch Glaub) משנת 1530.

לדברי מרגריטה, מטרת החיבור היא "לחשוף את פניה האמיתיות של הדת היהודית" ולהעלות האשמות חריפות כלפי הרבנים מנהיגי הקהילות היהודיות. מרגריטה מזהיר את קוראיו הנוצריים מפני מגע ומסחר עם יהודים, ומפציר בהם שלא להיוועץ ברופאים יהודים תוך שהוא מציג תמונה שלילית של יום השבת היהודי ושל הנוהג להשתמש ב"גוי של שבת".

אחת הטענות הקשות בחיבור נוגעת לנאמנותם הפוליטית של היהודים, המצטיירים כנתינים בוגדניים ותומכי מדינות אויב, בראשן האימפריה העות'מאנית. חיבור זה השפיע עמוקות על מרטין לותר, שכתב בהשראתו את ספרו האנטישמי "על היהודים ושקריהם". לצד השפעתו הרחבה על האנטישמיות בראשית העת החדשה, נחשב החיבור גם למקור מידע חשוב על חיי היום-יום ומנהגי היהודים באותה התקופה. בחיבור זה נוסף, בין היתר, התרגום הראשון של סידור התפילה היהודי עבור קהל קוראים לא-יהודי (ראו: "בין יהדות לנצרו (יו)ת, בין אתנוגרפיה לפולמוס: כתיבתו של אנטוניוס מרגריטה על הקבלה ב'האמונה היהודית כולה'", מאת דניאל להמן).

בעקבות ההאשמות הקשות שהעלה בספרו מרגריטה כלפי היהודים, הוזמן מרגריטה לפולמוס ציבורי עם השתדלן היהודי יוסף איש רוסהיים לפני קרל החמישי וחצרו באאוגסבורג בשנת 1530. הפולמוס הסתיים בניצחון מכריע של יוסף איש רוסהיים, שהוכיח כי טענותיו של מרגריטה נגד היהודים שקריות, והצליח לתבוע מהקיסר את גירושו של מרגריטה מהקהילה היהודית.

למרות החלטה זו, ספרו הודפס פעמים רבות נוספות, והמשיך להיות מצוטט על ידי אנטישמים במהלך המאות הבאות. גם מרטין לותר קרא את ספרו בשנת 1539 [https://web.archive.org/web/20070928132039/http://clclutheran.org/library/jtheo_arch/jtdec1999.pdf]<ref>p.18.</ref>, לפני שכתב את המסכת האנטישמית שלו "על היהודים ושקריהם" בשנת 1543. חוקרים רבים ספורים שהייתה לספרו של מרגריטה השפעה רבה על צורת חשיבתו של לותר כלפי היהודים. הספר הודפס מחדש בשנת 1705 [https://web.archive.org/web/20070218013255/http://www.uwm.edu/~corre/buxdorf/notes.html] וצטט ב-Synagoga Judaica (1603) מאת יוהנס בוקטורף. [https://web.archive.org/web/20070219195427/http://www.uwm.edu/%7Ecorre/buxdorf/chp20.html]

האנציקלופדיה היהודית כתבה על החיבור בשנת 1906:

==ראו גם==
* אנטישמיות נוצרית

==קישורים חיצוניים==
* 

== הערות שוליים ==

קטגוריה:חיבורים אנטישמיים
קטגוריה:גרמניה: אנטישמיות
קטגוריה:סגל אוניברסיטת וינה
קטגוריה:נפטרים ב-1542
Jielong

משגרי Jielong ("דרקון זריז", ידוע גם כ-Smart Dragon, SD) פותחו ב וייצורם נמשך. עד היום על ידי האקדמיה לטכנולוגיית משגרים פותחו 2 גרסאות.

דגם Jielong-1 מיועד להעברת מטען במשקל כ-300 ק"ג למסלול מסונכרן-שמש. זה משגר בעל 4 שלבים שמנצל דלק מוצק. הוא פותח על בסיס טכנולוגיה שכבר נוצלה בטיל בליסטי סיני. ניתן להכין משגר לשיגור תוך 24 שעות. השיגור הראשון בוצע ממרכז שיגור הלוויינים ג'יוצ'ואן בשנת 2019. השיגור בוצע ממתקן נייד. למסלול המתוכנן הועברו 3 לוויינים.

דגם Jielong-3 מיועד להעברת מטען במשקל כ-1500 ק"ג למסלול מסונכרן-שמש. זה משגר בעל 4 שלבים שמנצל דלק מוצק. הוא פותח על בסיס טכנולוגיה שכבר נוצלה בטיל בליסטי סיני ומותאם לשיגורים מאסדה ימית. השיגור הראשון בוצע מאסדה בים הצהוב בדצמבר 2022. למסלול המתוכנן הועברו 14 לוויינים.

==קישורים חיצוניים==
* [https://www.globalsecurity.org/space/world/china/jielong-1.htm תיאור משגר Jielong-1]
* [https://www.globalsecurity.org/space/world/china/jielong-3.htm תיאור משגר Jielong-3]
* [https://space.skyrocket.de/doc_lau/jielong-1.htm רשימת שיגורים Jielong-1]
* [https://space.skyrocket.de/doc_lau/jielong-3.htm רשימת שיגורים Jielong-3]
* [http://www.i-space.com.cn/ אתר החברה המייצרת] 

==הערות שוליים==

קטגוריה:משגרי לוויינים וחלליות
קטגוריה:תוכנית החלל הסינית
צ'יינה סה-ויי

צ'יינה סה-ויי (בסינית: 中国四维测绘技术有限公司, אנגלית: China Siwei Surveying and Mapping Technology Co. Ltd, ובקיצור China Siwei) היא חברה סינית בבעלות ממשלתית כחלק של תאגיד הטכנולוגיה בתחום החלל של סין.

== רקע ==
החברה מתמחה בהפעלת לוויינים לייצור תמונות בתחום האופטי ובתחום תת-אדום לצרכים שונים. היא יכולה לספק מוצרים ברגישות עד 0.2 מ' בהתאם להזמנה.

צי לווייני החברה החל מסדרה SuperView-1. השיגור המוצלח הראשון בוצע בשנת 2018. לוויינים היו במשקל 500 ק"ג. הם יכלו לספק תמונות ברגישות של 0.5 מ' בשחור-לבן ו-2 מ' בצבע.

בשנת 2022 החל שיגור לווייני מסדרה SuperView Neo-1. לוויינים היו במשקל 540 ק"ג ובעלי רגישות משופרת לעומת הדור הקודם. בשחור-לבן הם בעלי רגישות 0.3 מ' ו-1.2 מ' בצבע. מתוכנן להגיע לצי של 16 לוויינים בגובה של כ-500 ק"מ.

באותה שנה החל שיגור של לוויני SuperView Neo-2. על לוויינים אלו הותקן מכ"ם מפתח סינתטי עם רגישות של 0.5 מ'.

בהמשך מתוכנן להתחיל בשיגור לוויינים מסדרה SuperView Neo-3.

==רשימת שיגורים ==
{| class="wikitable " width="1000"
|- bgcolor="#ccfccf" align="center"
| תאריך שיגור|| לוויין ||אתר שיגור || רגישות
|-
| 28 בדצמבר 2016|| SuperView-1 01 SuperView-1 02|| מרכז שיגור הלוויינים טאיואן||0.5 מ' שחור לבן2 מ' בצבע
|-
| 9 בינואר 2018|| [https://nssdc.gsfc.nasa.gov/nmc/spacecraft/display.action?id=2018-002A SuperView-1 03 ] [https://nssdc.gsfc.nasa.gov/nmc/spacecraft/display.action?id=2018-002B SuperView-1 04 ]|| מרכז שיגור הלוויינים טאיואן ||0.5 מ' שחור לבן2 מ' בצבע
|-
| 29 באפריל 2022|| [https://nssdc.gsfc.nasa.gov/nmc/spacecraft/display.action?id=2022-043A SuperView Neo 1-01 ] [https://nssdc.gsfc.nasa.gov/nmc/spacecraft/display.action?id=2022-043C SuperView Neo 1-01 ]|| מרכז שיגורי הלוויינים ג'יוצ'ואן||0.3 מ' שחור לבן1.2 מ' בצבע
|-
| 15 ביולי 2022|| [https://nssdc.gsfc.nasa.gov/nmc/spacecraft/display.action?id=2022-082A SuperView Neo 2-01 ] [https://nssdc.gsfc.nasa.gov/nmc/spacecraft/display.action?id=2022-082C SuperView Neo 2-01 ]|| מרכז שיגור הלוויינים טאיואן ||0.5 מ'מכ"ם
|}

==קישורים חיצוניים==

* [http://en.spacewillinfo.com/uploads/soft/220425/1-220425142931.pdf תיאור לווייני SUPERVIEW-1]
* [https://www.satimagingcorp.com/satellite-sensors/superview-neo-satellite-constellation/ תיאור לווייני SuperView Neo-1]
* [https://space.skyrocket.de/doc_sdat/gaojing-1.htm נתוני שיגורים הדור הראשון]
* [https://space.skyrocket.de/doc_sdat/siwei-gaojing-1.htm נתוני שיגורים הדור השני]

קטגוריה:חברות סיניות
קטגוריה:תוכנית החלל הסינית
רעידת האדמה בג'ישישאן (2023)

ב-18 בדצמבר 2023 דקה אחת לפני חצות - זמן מקומי (שעה 15:59 UTC), אירעה רעידת אדמה בגודל של 5.9M<small>W</small><ref></ref> בנפה האוטונומית ג'ישישאן (积石山县) במחוז גאנסו, שבמערב סין.<ref name="USGS"></ref> רעידת האדמה פגעה באזור מאוכלס בצפיפות על הגבול בין מחוזות גאנסו וצ'ינגהאי. לפחות 135 בני אדם נהרגו, ו-980 נפצעו.

== רקע וטקטוניקה ==
הרמה הטיבטית פעילה גאולוגית, ורעידות אדמה שכיחות בכל האזור. זהו חלק מגבול ההתנגשות בין הלוח ההודי ללוח האירואסייתי, שגורם בין השאר להתרוממות רכס ההימלאיה.<ref></ref> בטווח של 250 קילומטרים ממוקד רעידת האדמה, 23 רעידות אדמה בעצמה מעל 5.5M<small>W</small> התרחשו מאז 1900. הגדולה שבהן היה בעצמה של 7.7M<small>W</small> שאירעה ב-1927, שגרמה למותם של כ-40,000 בני אדם. רעידת האדמה גרמה לנזקים קיצוניים באזור גולאנג - וו-וויי כולל למפולות קרקע קשות. באפריל 1990, רעידת אדמה בעוצמה של 6.5M<small>W</small>, כאשר מיד קדם לה ומיד אחריה, התרחשו רעידות משנה בעצמה של 6.3M<small>W</small> כל אחת, גרמה לפחות ל-126 הרוגים ולנזק רב. גאנסו הושפעה גם מרעידת אדמה נוספת ב-1920 שגרמה למותם של 200,000 איש, הנחשבת בין רעידות האדמה הקטלניות ביותר של המאה ה-20.<ref name="Cooney1"></ref>

== פגיעה ==
נרשמו לפחות 118 הרוגים ו-537 פצועים; 105 בני אדם נהרגו ו-397 אחרים נפצעו בגנסו.<ref></ref> 13 הרוגים, 190 פצועים ו-20 נעדרים דווחו במחוז צ'ינגהאי השכן. <ref></ref> <ref></ref> 11 ממקרי המוות וכ-100 פצועים התרחשו בהיידונג. <ref></ref> לפחות 16 מהפצועים מוגדרים במצב אנוש.<ref name="apquake2"></ref>

לפחות 4,782 בתים ניזוקו או נהרסו.<ref></ref> במחוז ג'ישישאן, בתים רבים קרסו,<ref></ref> ותושבים נלכדו בשלושה כפרים ליד העיר דאחג'יה.<ref></ref> תשתיות תקשורת, תחבורה,<ref name="apquake"></ref> חשמל ומים ניזוקו קשות בחלק מהכפרים.<ref name="HT1"></ref>
*

==קישורים חיצוניים==

== הערות שוליים ==

קטגוריה:סין: רעידות אדמה
קטגוריה:אסונות טבע ב-2023
הגברת הראשונה (מחזה)

הגברת הראשונה הוא מחזה ישראלי מאת מוטי לרנר ובבימויו של משה קפטן, שעלה לראשונה בשנת 2023 בתיאטרון הבימה. המחזה עוקב אחר סיפורה של ראש ממשלת ישראל לשעבר גולדה מאיר סביב ימי ועדת אגרנט, על רקע מחדל מלחמת יום הכיפורים.

==עלילה==
בעקבות מחדל מלחמת יום הכיפורים קמה בישראל ועדת אגרנט בראשות השופט שמעון אגרנט עבור חקירת נסיבות פריצת המלחמה ומציאת האשמים בכישלון הישראלי. מחאה ציבורית מתעוררת נגד ראש הממשלה גולדה מאיר ושר הביטחון משה דיין, המאשימה אותם בכשל המדיני שהביא למלחמה ובכשל הצבאי שגרם לאבדות כה רבות בה. גולדה הנואשת מנסה להיאבק בהאשמות האלה, תוך התמודדות עם כאבה האישי בעקבות המלחמה וההבנה שתחת אחריותה נפלו כה רבים. חנה, בתה של גולדה, מנסה לתמוך באמה החולה והמותשת בעקבות המלחמה, ומגלה את ספקותיה ואת רגשי האשמה שלה – כמו את הסיבה מדוע לא ביקרה מעולם את נכדתה.

במחזה מתוארים יחסיה של גולדה עם שר הביטחון באותה העת, וכן עם השר המקורב לה ישראל גלילי. כמו כן, מוצגים אנשי לשכתה של ראש הממשלה המבקשים לגונן עליה ולשמור על בריאותה הנפשית, תוך התערבות בחיי משפחתה והסתרת מידע אישי ממנה.

==היסטוריה==
הצגת הבכורה של המחזה יועדה לתאריך 14 באוקטובר 2023, בסמוך לציון חמישים שנים למלחמה. בעקבות פרוץ מלחמת חרבות ברזל נדחתה בכורת המחזה עד שעלה לראשונה בתאריך 13 בדצמבר בתיאטרון באר שבע, והוא צפוי להיות מוצג במשכן תיאטרון הבימה מחל מתאריך 28 בדצמבר באותה השנה.

בריאיון לאתר כלכליסט, ציין המחזאי מוטי לרנר שבכתיבתו לקח חופש בהרבה מאוד אירועים ופרטים היסטוריים. לדבריו, בחקירה בוועדת אגרנט חקרו אותה מעט מאוד על המשא ומתן עם סאדאת, ואני בניתי סצנות שבהן החקירה היא הדבר העיקרי. כמו כן, לגולדה היו בן ובת ולבן הייתה בת עם תסמונת דאון, ובמחזה היא של הבת. "רציתי להאיר את זה שגולדה לא מסוגלת להתמודד עם זה וזה אומר עליה משהו", אמר לרנר.

==יוצרים==
יוצרי המחזה:

כתיבה: מוטי לרנר.

דרמטורגיה ובימוי: משה קפטן.

עיצוב תפאורה: ערן עצמון.

עיצוב תאורה: אבי-יונה בואנו.

מוזיקה: יונתן כנען.

עיצוב תלבושות: יהודית אהרון.

עיצוב וידאו: אריק אביגדור.

עיצוב תנועה: תות מולאור.

עיצוב סאונד: אלעד דדון.

עוזר במאי: גיל סרי.

ייעוץ דרמטורגי: שחר פנקס, ארז דריגס.

הדרכת מבטא: אילנה קיויתי דאבנפורט.

צילום ועריכה: משה נחומוביץ'.

עיצוב: אור אטיאס.

==משתתפים==
המשתתפים במחזה:

גולדה מאיר: לאורה ריבלין.

משה דיין: יגאל שדה.

חנה ירקוני: מאיה מעוז.

ישראל גלילי: מולי שולמן / יואב הייט.

שמעון אגרנט: דב רייזר / עודד לאופולד.

לו קידר: מיקי פלג רוטשטיין.

סרן מוטי אשכנזי: אלכס קרול / תום גרציאני.

הרמטכ"ל דוד (דדו) אלעזר: טל מוסרי / ניר זליחובסקי.

אברם אמינוף: אורן כהן / עמי סמולרצ'יק.

שולה ורסנו: אדוה עדני.

להקת חיילים: רונית אפל, איתי אורי, רעות רגב, לירן מזרחי.

==קישורים חיצוניים==
* [https://www.habima.co.il/shows/גולדה-הגברת-הראשונה/ דף המחזה] באתר תיאטרון הבימה

==הערות שוליים==

קטגוריה:מחזות ישראליים
סימון ברוד

[[דוד סטוליאר משמאל וסימון ברוד מימין, באיסטנבול, 1942]]
סימון ברוד (בטורקית: Simon Brod 1893–1962) היה איש עסקים ועסקן יהודי ציוני, יליד איסטנבול, האימפריה העות'מאנית.

אבי ברוד היה חיט יהודי רוסי, שהתיישב באיסטנבול. סימון ברוד ואחיו מקס פתחו ופיתחו עסק מצליח של ייבוא טקסטיל בריטי. סימון, היה מראשי קהילת יהדות איסטנבול, חרף היותו אשכנזי בקהילה יהודית ספרדית. בימי מלחמת העולם השנייה היה נציג הג'וינט והסוכנות היהודית בטורקיה ופעל רבות בסיוע ליהודים הבורחים מאירופה לכיוון ארץ ישראל.

בפעילותו למען היהודים הבורחים מאירופה נעזר ברוד בקשריו עם ארתור ויטאל, שעבד אז במשרד הדרכונים הבריטי באיסטנבול ובאחמט דמיר, שהיה בכיר במשטרה הטורקית. שמו של ברוד מקושר לאסון סטרומה וניצול היחיד, דוד סטוליאר, שברוד טיפל בו ודאג לו בעת כליאתו בבית הסוהר ובשחרורו ושילוחו לסוריה.

בשנת 1942 נכלא ברוד למספר שבועות בגין עבירות כלכליות לכאורה ועל מס העושר שהוטל על בסיס אתני – טורקים מוסלמים חמישה אחוזים, יוונים 156 אחוזים, יהודים 179 אחוזים, ארמנים 222 אחוזים – הוא איבד בסופו של דבר חלק גדול מהונו.

== אסון סטרומה ==

לאחר שהחלה מלחמת העולם השנייה יצאה מרומניה ספחנה עם קרוב לשמונה מאות יהודים לכיוון ארץ ישראל, הספינה, תחת השם סטרומה, עצרה באיסטנבול, כדי לקבל ויזות לארץ ישראל, אך השלטונות הבריטיים סירבו, גרמניה האיצה בטורקיה לגרש את הספינה ורומניה סירבה לקבלה בחזרה. המפליגים, שלפני יציאתם לדרך נבזזו על ידי השלטונות הרומניים ולאחר היציאה, כשהמנוע התקלקל, נאלצו לוותר על טבעות הנישואים, כדי לשלם למתקנים, כך שנותרו בחוסר כל.

מנוע האוניה התקלקל שוב, השלטונות הטורקיים לא אפשרו למפליגים לרדת מהספינה ומזונם אזל. הספינה נשארה בנמל 72 ימים ובזמן הזה דאג ברוד, יחד עם יהודים נוספים ועם הסהר האדום, לספק מזון ללמפליגים הכלואים בספינה. לאחר שהמשא ומתן עם הבריטים נכשל, ציוו הטורקיה על יציאת הספינה, שרשרת העוגן נכרתה, האוניה נגררה מחוץ למים הטריטוריאליים ונסחפה בזרם עד שצוללת סובייטית הטביעה אותה. היה רק ניצול אחד, דוד סטוליאר, שנמשה מהמים במצב קשה. ברוד דאג לטיפול בו ולאחר שנכלא דאג למזונו בבית הכלא, עד ששוחרר כעבור חודשיים. לאחר שחרורו סיפק לו ברוד אישור כניסה לארץ ישראל, בגדים מזוודה וכרטיס נסיעה לסוריה. סטוליאר הגיע לארץ והתגייס לצבא הבריטי.

== הנצחה ==
בספר Portraits From a Bygone Istanbul: Georg Mayer and Simon Brod ("דיוקנאות מאיסטנבול הישנה"), שנכתב על ידי ריפעת נ. באלי, מסופר על שני מנהיגי הקהילה היהודית: גאורג מאייר וסימון ברוד.

== קישורים חיצוניים ==
* [https://www.juedische-allgemeine.de/kultur/ueber-istanbul-nach-palaestina/ Über Istanbul nach Palästina] 

==הערות שוליים==

קטגוריה:פעילים ציונים בטורקיה
קטגוריה:אנשי עסקים יהודים
טופ ליסטה

טופ ליסטה (Top lista) הוא מצעד מוזיקה הפועל בקרואטיה מאז 9 ביולי 2015. מצעד המוזיקה, אשר מסתמך על נתוני מכירות של איגוד תעשיית ההקלטות הקרואטי, מתפרסם בערוצי הרדיו והטלוויזיה של תאגיד השידור הציבורי הקרואטי HRT וכן בערוץ הברודקאסט הקרואטי RTL .<ref></ref><ref></ref><ref></ref>

המצעד מתפרסם במספר אופנים:<ref name="Charts"></ref>

* HR Top 40, מצעד האיירפליי (סינגלים מקומיים)
* מצעד האיירפליי הקרואטי, מצעד האיירפליי (סינגלים בין-לאומיים)
* Top of the Shops, מצעד האלבומים המקומיים והזרים
* מצעד אלבומי הוויניל החודשי
* מצעד הסטרימינג החודשי של דיזר (ספטמבר 2017 – מרץ 2020)<ref></ref><ref name="Deezer2"></ref>

== קישורים חיצוניים ==
* 

== הערות שוליים ==

קרואטיה
קטגוריה:קרואטיה: תרבות
Mediabase

Mediabase (במקור Mediascan) היא חברה אמריקאית אשר מפרסמת מצעדי מוזיקה על בסיס נתוני איירפליי של 180 תחנות רדיו בארצות הברית וקנדה. מצעדי מוזיקה אלו מתפרסמים ביומון האמריקאי USA Today ובתוכנית הרדיו האמריקאית American Top 40 .<ref></ref> כמו כן, החברה מספקת כלים אנליטיים מעמיקים לאנשי מקצוע בתעשיית הרדיו והמוזיקה. החברה היא חברת בת של IHeartMedia.

ב-1988–1991, נתוני החברה התפרסמו במגזין המוזיקה Monday Morning Replay.<ref></ref>

== קישורים חיצוניים ==
* 

== הערות שוליים ==

קטגוריה:מצעדי מוזיקה אמריקאיים
מידד גיסין

מידד גיסין (7 במרץ 1934 - 22 במאי 2022) היה איש ציבור בראשון לציון שעסק בענייני בריאות. ואת שירותו הצבאי עשה בחיל הים.

==משפחה וילדות ==
משפחת גיסין מותיקי ראשון לציון אביו דב גיסין ואמו רוזה שושנה. נולד בשנת 1934 יחד עם אחיו התאום אלדד גדל ולמד במושבה. מדריך בהמכבי הצעיר. עבר קורס מורי התעמלות בימק"א ירושלים ונעשה אחראי על ההתעמלות ב"מכבי" ראשון לציון. גיסין גם שיחק בנבחרת ההוקי של הקבוצה.
==שירות צבאי==
התגייס לחיל הים ובשנת 1956, בעקבות מבצע קדש, השתתף בהפלגה ההיסטורית מסביב לאפריקה, בפריגטה אח"י משגב (ק-30) במטרה לפתוח את מצרי טיראן לשיט ישראלי.

שירת באוניות אח"י מבטח (ק-28), אח"י חיפה, אח"י יפו (ק-42), היתושים בעין גדי, אח"י מעוז, וזירת ים סוף בשארם א-שייח'

גיסין שירת במילואים על אוניות חיל הים עד שנת 1988 וכאיש צוות השתתף בכל מלחמות ישראל.

==תפקידים אזרחיים==
לאחר שחרורו מהשירות הסדיר, בשנת 1955, עבד גיסין בבית הקירור המשפחתי בראשון לציון.

גיסין היה בעל משאית וחבר בחברת הובלה "מסילות ראשון לציון".

משנת 1957, עבד גיסין בחברת "פז גז" ברמלה.

==שירות לציבור==
מידד גיסין מתנדב ב וכיהן כנשיא ארגון בעלי הסטומה וכיושב ראש "צב"י" - צרכני בריאות ישראל, ארגון גג של ארגוני החולים.

בשנת 2016 התנדב מידד, לכהן כחבר בוועד המנהל של עמותת חיל הים. במשך
6 שנים הוביל מידד את תחום הבריאות בעמותה ופעל רבות לסייע לחברים בתחום מיצוי הזכויות הרפואיות ממוסדות ורשויות.

בשנת 2018 מתוך הבנה שהחינוך הוא אבן דרך להצלחה בחיים, ביקש מידד בשם אשתו דליה גיסין לתרום מדי שנה מלגת לימודים בגובה 4,000 ש"ח במסגרת תחרות מלגות סיוע לילדי ונכדי חברי עמותת חיל הים.

==הוקרה==
# בשנת 2008 קיבל גיסין "מגן שר הבריאות" למתנדבים מצטיינים.
# בשנת 2013 הוצב גיסין במקום השני ברשימת הגמלאים גיל - גמלאי ישראל לכנסת, לבחירות של הכנסת התשע עשרה. המפלגה לא עברה את אחוז החסימה.
# בשנת 2016 זכה גיסין בתואר "איש השנה" של ארגון ליונס.
# בשנת 2018 קיבל גיסין אות הוקרה על מפעל חיים מטעם האגודה למלחמה בסרטן.

==משפחה שהקים==
גיסין נישא לדליה ממשפחת בנארי ונולדו להם שלושה ילדים:
* הבן הבכור עופר שלמה גיסין נולד בשנת 1959.
* הבן השני אמיר גיסין ששירת במגוון תפקידים דיפלומטיים ונעשה מנכ"ל מכבי העולמית
* השלישי שי גיסין, אשר הקים יחד עם אחיו עופר שלמה גיסין את אתר תפוז אנשים.

ב-22 במאי 2022 הלך מידד גיסין לעולמו ונקבר בבית העלמין הישן בראשון לציון.

==קישורים חיצוניים==
* [https://gen.rlzm.co.il/persons/מידד-גיסין/ מידד גיסין בטבלת משפחות ראשון לציון].

==ביאורים==

==הערות שוליים==

קטגוריה:משפחת גיסין
קטגוריה:בוגרי המכבי הצעיר
קטגוריה:ראשון לציון: אישים
קטגוריה:אישים הקבורים בראשון לציון
קטגוריה:ישראלים שנולדו ב-1934
קטגוריה:ישראלים שנפטרו ב-2022
אורנית נימים

אורנית נימים היא פטריה ממשפחת ה־Suillaceae.

זוהי פטריית מאכל הגדלה ביערות אורנים באירופה. הפטריה נפוצה מאוד בארץ. היא מופיעה בחודשים דצמבר - ינואר בחורשות אורנים וברושים.

הכובע כ-5–10 ס"מ, ולפעמים גדול יותר, בתחילה כיפתי, ההולך והופך לקמור, קמור-שטוח, לפעמים שטוח לחלוטין או שקוע במרכזו ושוליו מורמים במקצת. פני הכובע חלקים, די דביקיים, במיוחד בתנאים לחים. צבעו חום-חלודי, חום-אדמדם או חום-ערמוני, בהיר או כהה יותר, בעל סיבים חומים וכהים יותר מצבע הרקע, צמודים לעור הכובע ומסודרים בצורה רדיאלית. שכבת העור מתקלפת מבשר הכובע בקלות יחסית.

הנקבים קטנים, מעוגלים או מצולעים, צבעם בתחילה צהוב-חיוור או צהוב ההופך עם הזמן לכהה יותר, צהוב-זיתי. הצינורות יושבים או לפעמים גולשים מעט לרגל, אורכם מגיע ל-1 ס"מ, צבעם צהוב-חיוור עד צהוב-זיתי.

הרגל גלילית, ישרה, לעיתים הולכת צרה יותר או עבה יותר בבסיסה, חסרת טבעת. פני הרגל צהבהבים, בגיל צעיר מכוסים בגרגירים באותו הצבע ההופכים עם הזמן לחומים או חומים-אדומים. בסיס הרגל והתפטיר המחובר אליו לעיתים בצבע ורוד, במיוחד בתנאים לחים. שמתי לב, שבתנאיי יובש הצבע לעיתים דוהה והופך ללבנבן.

בשר הפטרייה לבנבן או צהוב-חיוור, לפעמים ורוד בבסיס הרגל, מרקמו בתחילה מוצק ההופך לספוגי ופריך.

ללא ריח מיוחד, בעל טעם עדין ומתקתק.

הנבגים חלקים, דמויי כישור, צבעם אוקר וגודלם 8-10*3,5-4 מיקרון.<ref></ref>

==קישורים חיצוניים==

== הערות שוליים ==

קטגוריה:פטריות מאכל
מיצ'ל (כדורגלן, 1975)

מיגל אנחל סאנצ'ס מוניוס, או בכינויו מיצ'ל (נולד ב-30 באוקטובר 1975) הוא כדורגלן עבר ומאמן כדורגל ספרדי. כיום הוא מאמן את ז'ירונה מהלה ליגה.

==קריירת משחק==
מיטשל נולד במדריד. הוא גדל במחלקת הנוער של ראיו ואיקאנו, וערך את הופעת הבכורה בקבוצה הבוגרת בעונת 1993/1994. לאחר מכן שיחק עוד שתי עונות בקבוצה הבוגרת ובקבוצת המילואים.

לאחר השאלה לאלמריה מהליגה הספרדית השנייה, חזר מיטשל לראיו ואיקאנו והיה שחקן מפתח כאשר הקבוצה סיימה במקום התשיעי בעונת 1999/2000 והעפילה לגביע אופ"א דרך ההגינות היחסית. בעונה שלאחר מכן הבקיע 10 שערי ליגה ב-33 משחקים.

ב-2003 עבר מיטשל לריאל מורסיה תמורת 2.7 מיליון אירו, ושיחק בקבוצה עד 2005. בהמשך שיחק בהשאלה במלאגה.

ביולי 2006 חזר מיטשל לראיו ואיקאנו, וסייע לה לעלות בחזרה לליגה הספרדית השנייה בעונת 2007/2008.<ref></ref> הוא המשיך לשמש כקפטן הקבוצה, ותרם שני שערים ב-20 משחקים בעונת 2010/2011 כאשר הקבוצה חזרה לליגה הראשונה לאחר 8 שנים.

==קריירת אימון==
ב-9 ביולי 2012, לאחר ששיחק רק ב-9 משחקים באותה עונה, פרש מיטשל ממשחק פעיל בגיל 36, ומונה מיד למאמן קבוצות הנוער של ראיו ואיקאנו.

ב-21 בפברואר 2017 מונה למאמן הקבוצה הבוגרת, ובעונת 2017/2018 הוביל אותה לאליפות הליגה השנייה ולעלייה לליגה הראשונה. הוא חתם על חוזה חדש לעונה נוספת עם אופציה לשנה נוספת, אך פוטר ב-18 במרץ 2019 לאחר 7 הפסדים רצופים שהשאירו את הקבוצה 6 נקודות מעל הקו האדום.

ב-1 ביוני 2019 מונה למאמן וסקה שירדה באותה עונה לליגה השנייה. הוא הוביל את הקבוצה לאליפות הליגה השנייה ולעלייה לליגה הראשונה.

ב-12 בינואר 2021, כשהקבוצה במקום האחרון, פוטר מתפקידו. העונה הסתיימה שוב בירידה ליגה.

ב-9 ביולי 2021 חתם כמאמן ז'ירונה על חוזה לעונה עם אופציה לעונה נוספת. הוא הוביל את המועדון לעלייה לליגה הראשונה לאחר ניצחון 3-1 על טנריפה במשחק הגמר על העלייה. בנוסף, הגיע עם הקבוצה לשמינית גמר הגביע, שם הפסידה 2-1 לראיו ואיקאנו.

ב-19 במאי 2022, כאשר עליית הליגה עדיין לא הייתה ודאית, חתם על הארכת חוזה עד 2024.<ref></ref>

== קישורים חיצוניים ==

== הערות שוליים ==

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני ראיו ואיקאנו
קטגוריה:מאמני כדורגל ספרדים
קטגוריה:מאמני ראיו ואיקאנו
קטגוריה:מאמני וסקה
קטגוריה:מאמני ז'ירונה
קטגוריה:ספרדים שנולדו ב-1975
לואיס גילרמה

לואיס גילרמה לירה דוס סנטוס (נולד ב-9 בפברואר 2006) הוא כדורגלן ברזילאי המשחק כקשר במועדון הכדורגל וסטהאם יונייטד.

== קריירה ==
נולד בעיר אראקז'ו, גילרמה שיחק במספר בתי ספר לכדורגל בעיר הולדתו לפני שהצטרף לפלמיירס ב-2017. הוא חתם על החוזה המקצועני הראשון שלו עם המועדון ביוני 2022.

גילרמה ערך את הופעת הבכורה שלו בקבוצה הבוגרת ב-12 באפריל 2023, כמחליף של חוסה מנואל לופז במחצית השנייה בניצחון 4-2 על טומבנסה בבית במסגרת גביע ברזיל.<ref></ref>

ב-13 ביוני 2024 חתם גילרמה לחמש שנים בוסטהאם יונייטד.

== קישורים חיצוניים ==

== הערות שוליים ==

קטגוריה:כדורגלני פלמיירס
קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני וסטהאם יונייטד
קטגוריה:ספורטאים ברזילאים באנגליה
סלובודן רובזיץ'

סלובודן רובזיץ (נולד ב-21 במרץ 2000) הוא כדורגלן מונטנגרי-סרבי המשחק כבלם במועדון הסקוטי אברדין ובנבחרת מונטנגרו.

== קריירת מועדונים ==
רובזיץ' התחיל את הקריירה שלו בוויוודינה לפני שחתם על החוזה המקצועני הראשון שלו עם צ'וקאריצ'קי. אחרי תקופה עם ארדה קרדז'אלי, הוא חזר לנובי פאזאר בינואר 2022, וחתם על חוזה לשנתיים. ביולי 2023 הצטרף לאברדין מהפרמייר ליג הסקוטי תמורת סכום שלא פורסם, וחתם על חוזה ל-3 שנים עם אופציה לשנה רביעית.<ref></ref>

== נבחרת לאומית ==
רובז'יץ', יליד סרביה, הוא ממוצא מונטנגרי מניקשיץ' מצד אמו. באוקטובר 2023 זומן לראשונה לסגל נבחרת מונטנגרו. הוא ערך את הופעת הבכורה שלו במשחק ידידות נגד לבנון ב-12 באוקטובר.

ב-19 בנובמבר כבש את שערו הראשון בנבחרת בהפסד 3-1 להונגריה במוקדמות יורו 2024.<ref></ref>

== הערות שוליים ==

== קישורים חיצוניים ==

קטגוריה:ילידי 2000
קטגוריה:כדורגלנים סרבים
קטגוריה:כדורגלני אברדין
קטגוריה:כדורגלני נבחרת מונטנגרו
סומאר

סומאר (בפרסית: سومار) הוא טיל שיוט איראני ארוך טווח. הטיל נקרא על שם הכפר סומאר, שכל תושביו נהרגו כאשר משטרו של סדאם חוסיין תקף את הכפר באמצעות נשק כימי. ככל הנראה, הטיל מבוסס על הטיל Kh-55 הרוסי/סובייטי, שנמכר לאיראן על ידי אוקראינה, באופן בלתי חוקי, בשנת 2001.<ref>http://missilethreat.csis.org/missile/soumar/ CSIS Missile Threat - Soumar</ref>
הטיל נחשף לראשונה בשנת 2015.<ref></ref> לטיל יש יכולת לשאת ראש נפץ גרעיני. החלטות האו"ם הקשורות לנשק גרעיני באיראן התעלמו מיכולתו של הנשק לשאת ראש נפץ גרעיני.<ref></ref>

== ראו גם==
* ח'ליג' פארס

==קישורים חיצוניים==

== הערות שוליים ==

קטגוריה:טילים איראניים
קטגוריה:טילי שיוט
מיפוי קטבים ואפסים

מסנן צ'בישב מעביר נמוכים מסוג II מסדר 5, שיוערכו כמסנן זמן בדיד]]
קטבים ואפסים במישור z של מסנן צ'בישב בזמן הבדיד, כפי שהם ממופים למישור Z תוך שימוש בשיטת התמרת Z מותאמת עם T = 1/10 שנייה. נקודות התדר המסומנות והקווים המקווקוים של קצה הפס מופו באמצעות הפונקציה z=e <sup>i &#x3C9; T</sup>, כדי להראות כיצד התדרים לאורך ציר i&#x3C9; במישור ה-s ממופים אל מעגל היחידה במישור z-.
שיטת התמרת Z מותאמת, הנקראת גם מיפוי קטבים ואפסים או שיטת התאמת קטבים ואפסים, ובקיצור MPZ או MZT, היא טכניקה נפוצה להמרת עיצוב מסנן בזמן רציף לעיצוב מסנן בזמן בדיד (מסנן ספרתי).

השיטה פועלת על ידי מיפוי כל הקטבים והאפסים של התמרת לפלס למיקומים במישור z <math>z=e^{sT}</math>, עבור מרווח דגימה <math>T=1 / f_\mathrm{s}</math>. עבור מסנן אנלוגי עם פונקציית תמסורת:

: <math>H(s) = k_{\mathrm a} \frac{\prod_{i=1}^M (s-\xi_i) }{\prod_{i=1}^N (s-p_i) }</math>

מותמר לפונקציית תמסורת:

: <math> H(z) = k_{\mathrm d} \frac{ \prod_{i=1}^M (1 - e^{\xi_iT}z^{-1})}{ \prod_{i=1}^N (1 - e^{p_iT}z^{-1})} </math>

מכיוון שהמיפוי כורך את מישור ה-s <math>j\omega</math> ציר מסביב למעגל היחידה של מישור z שוב ושוב, כל אפסים (או קטבים) הגדולים מתדר נייקוויסט ימופו למיקום בעל אליאס.

במקרה הנפוץ של פונקציית התמסורת האנלוגית בעלת יותר קטבים מאפסים, האפסים ב <math>s=\infty</math> ניתן להזיז באופן אופציונלי למטה לתדר נייקוויסט על ידי הצבתם ב־<math>z=-1</math>, מה שגורם לפונקציית התמסורת לרדת כ־<math>z \rightarrow - 1</math> באופן כמעט זהה להעתקה הביליניארית (BLT).

בעוד שההעתקה הזו משמרת את היציבות ואת המופע המינימלי, היא לא שומרת על תגובת זמן או תחום תדר ולכן לא נעשה בה שימוש נרחב. שיטות נפוצות יותר כוללות את שיטות ה-BLT ואינווריאנטיות הלם. עם זאת, MZT מספק פחות שגיאת תגובה בתדר גבוה מאשר ה-BLT, מה שמקל על התיקון על ידי הוספת אפסים נוספים, הנקרא MZTi (עבור "משופר").

יישום ספציפי של שיטת התמרת Z מותאמת בתחום הבקרה הדיגיטלית היא עם הנוסחה של אקרמן (Ackermann), אשר משנה את הקטבים של המערכת הניתנת לשליטה; באופן כללי ממיקום לא יציב (או קרוב) למקום יציב.
תגובות המסנן (מקווקו), וקירוב הזמן הבדיד שלו (מוצק), עבור תדר חיתוך נומינלי של 1 הרץ, קצב דגימה 1/T = 10 הרץ. מסנן הזמן הבדיד אינו משחזר את תכונת האקוויריפל של צ'בישב (Chebyshev equiripple) בפס העצירה עקב הפרעה מהעתקים מחזוריים של התגובה.

== הערות שוליים ==

קטגוריה:עיבוד אותות ספרתי
קטגוריה:תורת הבקרה
חות'

חות (בערבית: حوث) היא עיירה במחוז עמראן, בתימן ובירתו של תת-המחוז חות'.<ref></ref> העיירה נמצאת בין צנעא לסעדה, על רמה מצפון למישור אל בואן.

== שם והיסטוריה ==
לפי הסופר מהמאה ה-10 אל חמדאני, העיירה נקראת על שם "עבדולה אל סאבי" שנקרא גם חות' והשתייך לשבט חשיד. על שם העיר נקרא השבט חות'ים וכך גם השטח ששייך לשבט. כיום העיר משמשת כבירה של השבט. בימי הביינים שימשה העיר ככל הנראה יותר כנקודת עצירה בדרך בין צנעא לסעדה מאשר כנקודה אסטרטגית או כמרכז שלטוני.

== ראו גם ==
* חות'ים (שבט)

==קישורים חיצוניים==

== הערות שוליים ==

קטגוריה:חות'ים
קטגוריה:תימן: גאוגרפיה
נפש אחת

נפש אחת (אנגלית: One Life) הוא סרט דרמה בריטי משנת 2023 המגולל את סיפורו של ניקולס וינטון בימי ערב מלחמת העולם השנייה ותחילתה, בכיכובם של אנתוני הופקינס וג'וני פלין בתור וינטון. הסרט עוקב אחר וינטון המבוגר כשהוא מסתכל אחורה על מאמציו בעברו לעזור לקבוצות של ילדים פליטים בצ'כוסלובקיה הכבושה בידי הגרמנים לצאת מצ'כוסלובקיה לבריטניה במסגרת הקינדרטרנספורט, זמן קצר לפני השתלטות הנאצים על המדינה בתחילת מלחמת העולם השנייה.

הסרט הוקרן בבכורה עולמית בפסטיבל הסרטים הבינלאומי של טורונטו ב-9 בספטמבר 2023, והבכורה האירופית שלו בפסטיבל לונדון 2023, בישראל הסרט פתח את "שבוע הקולנוע היהודי" בסינמטק ירושלים בדצמבר 2023.

שם הסרט "נפש אחת" מבוסס על אמרת חז"ל "כל המקיים נפש אחת כאילו קיים עולם מלא".

==עלילת הסרט==
זמן קצר לפני חג המולד של 1938 קיבל וינטון טלפון מחברו הטוב מרטין בלייק, שכמוהו היה חבר במפלגת הלייבור, שהזמין אותו להגיע לפראג והפך אותו לראש המשרד בפראג של הוועד הבריטי לפליטים מצ'כוסלובקיה (BCRC). בפראג וינטון מתוודע למצב הקשה של הפליטים, רובם יהודים שנמלטו מחבל הסודטים עם סיפוח החבל לגרמניה על ידי הנאצים. וינטון הביע את נכונותו להשתתף בהצלת ילדים. ביחד עם אמו בבט, הוא מתגבר על מכשולים ביורוקרטיים בממשל הבריטי, מוצא משפחות אומנה בריטיות לילדים ואוסף כסף לצורך המבצע. וינטון מארגן רכבות שמסיעות את הילדים מפראג ובהמשך מביאות אותן לאנגליה. שמונה רכבות כאלו הוא הספיק לארגן ולהציל 669 ילדים. הרכבת התשיעית ועליה 250 ילדים לא יצאה בסוף לדרך עקב כניסת הנאצים לצ'כוסלובקיה.

הסרט מתאר את חייו של וינטון בהיותו איש מבוגר המצפה לנכדה ראשונה. עקב דרישתה של אשתו לסידור מחדש של הדירה וזריקת חפצים מיותרים, הוא מנסה לחשוב מה לעשות עם מחברת גדולה המתעדת את הצלת הילדים. במחברת זו נמצאים תמונותיהם ומכתבים הנוגעים לפרשה. ידידו מפנה אותו לבטי מקסוול - היסטוריונית צרפתית הנשואה לאיל העיתונות רוברט מקסוול. הוא נפגש עימה ומשאיר את המסמכים בידה. היא דואגת לפרסום הפרשה בעיתונות ובהמשך וינטון מתארח בתוכנית "אלו החיים" (That’s Life!) שם הוא פוגש בהפתעה לראשונה רבים מהאנשים שהיו ילדים בעת שהציל. בסרט משולבים קטעי זכרונות שלו בהיותו אדם צעיר ונמרץ שמוסר את כולו למען מטרת הצלת הילדים.

==שחקנים==
*אנטוני הופקינס – ניקולס וינטון (המבוגר)
*ג'וני פלין - ניקולס וינטון (הצעיר)
*הלנה בונהם קרטר – בבט וינטון
*לנה אולין – גרטה וינטון
*ג'ונתן פרייס – מרטין בלייק (המבוגר)
*רומולה גראי – דורין וורינר
*אלכס שארפ – טרוור צ'דוויק
*סמנתה ספירו – אסתר ראנצן

== ביקורת ==
המבקר אורון שמיר מתייחס לסרט כאל "עוד סרט שמערבב קיטש עם שואה"<ref></ref>. לטענתו הסרט משתייך לתת ז'אנר של "קיטשואה" (קיטש ושואה). הופעתו של אנתוני הופקינס מתוארת כ "עדינה ומלאת רוך כשם שהיא רבת רושם והוד". וינסטון אינו מוכר כחסיד אומות העולם משום שמוצאו יהודי, ומסמכי תיעוד של פעילותו מצויים כיום ביד ושם.

==קישורים חיצוניים==
* 

* 

== הערות שוליים ==

קטגוריה:סרטי דרמה בריטיים
קטגוריה:סרטים על השואה
קטגוריה:סרטי דרמה היסטורית
קטגוריה:פראג בקולנוע
פשירט

פשירט קציץ בשר "שטפניה", הידוע גם בשם בשר קצוץ בחתיכה אחת
פשירט גרמניות
פַשִיְרט (בהונגרית: Fasírt) היא קציצת בשר ואחת ממנות הבשר הנפוצות ביותר בהונגריה. הפשירט עשויה בדרך כלל מבשר חזיר, בקר או הודו<ref>[https://hu.wikibooks.org/wiki/Szakácskönyv/Húsok/Sertés/Vagdalt Fasírt és vagdalt receptek]</ref> קצוץ או טחון גס, ביצה ולחמניות מקמח לבן ספוגות במים שנסחטו. הפשירט מטוגנת בשמן או בשומן, אבל במקומות אחרים בעולם מכינים אותה גם על גריל (מזכיר קבב). הפשירט הוא אחת התוספות הפופולריות ביותר לפוזלק.

== היסטוריה ==
המנה שהייתה עשויה מבשר טחון מתובל מאוד הייתה מוכרת כבר בימי קדם. המאסטר שף הרומי ומחבר ספרי הבישול מרקוס גאביוס אפיקיוס הכין אותו לפי המתכון הבא:

"הסר את סיבי השריר מהמולים המבושלים, חתך אותם לחתיכות קטנות מאוד, ואז ערבב אותם עם קמח כוסמין מבושל, ביצים, פלפל שחור וגארום. לאחר לישה תכין ממנו כדורים קטנים עם צנוברים ופלפל שחור באמצע."<ref>(Marcus Gavius Apicius – Szakácskönyv a római korból, Enciklopédia Kiadó, Budapest, 1996)
</ref>

לפי המחבר ולפי ספר הבישול המיוחס לו מהמאה ה-1, הרומאים הכינו קציצות גם מדיונון, תמנון, שרימפס, סרטן, מח, רכיכות וכמובן בשר, עוף, טווס, חזיר וארנב. לפי אפיקיוס, הבשר הקצוץ מהסוג הזה המשובח ביותר היה עשוי מטווס. ההכנה הייתה דומה מאוד לפשטידות הבשר של היום. המרכיבים לבשר הקצוץ דק היה עם ביצים ולחם ספוג ביין אדום.

== אטימולוגיה ==
מקור השם ההונגרי של המנה מהפועל הגרמני faschieren וגרסת התואר (faschiert) היא טחון או קצוץ, וייתכן שהוא נכנס לאוצר המילים ההונגרי לאחר ששמעו את הביטוי הגרמני האוסטרי faschiertes fleisch (בשר חתוך). בסלובקית המאכל נקרא בשם דומה: "פשירקה".<ref>[http://www.scribd.com/doc/38596203/Berecz-Edgar-Nemet-osztrak-hatasok-az-erdelyi-magyar-konyhaműveszetben Berecz Edgár: Német-osztrák hatások az erdélyi magyar konyhamûvészetben]</ref>

== הרכב, סוגים ==
קיימות אינספור גרסאות של קציץ הבשר, החל בגודל של אגוז מלך, אפילו "קציץ בחתיכה אחת (בדומה ל"קלופס") העשוי מבשר טחון, כלומר גודל בשר טחון כרולדת קציצות בשר מוארכת שנאפית בחתיכה אחת. אנשים רבים מסבירים את השם בשר חתוך או קצוץ בכך שהבשר הדרוש למנה לא נטחן מזמן, אלא נחתך לחתיכות קטנות, או לקוביות, וכך הוכנה מסת הבשר. לדברי אחרים, בניגוד לפשירט, הם לא הכינו ממרכיבי הלישה קציצות בשר קטנות, אלא טיגנו את המסה ביחד ולאחר מכן חתכו אותה להגשה לפרוסות דקות.

== לקריאה נוספת ==
* Gerendeli 2006: Gerendeli György: [https://web.archive.org/web/20110721104118/http://edesanyanyelvunk.anyanyelvapolo.hu/pdf/ea0602.pdf Fasírtban és partiban] XXVIII. ÉVFOLYAM 1. SZÁM 2006. FEBRUÁR Édes anyanyelvünk (PDF)
* Györffy 2003: Györffy Miklós: Német-magyar kulturális szótár , Kiadó: CORVINA KIADÓ KFT, 2003
* Stefánia vagdalt: Tutitippek.hu: Stefánia vagdalt https://web.archive.org/web/20110502132324/http://www.tutitippek.hu/blog/stefania-vagdalt.php

== קישורים חיצוניים ==

* [https://hu.wikibooks.org/wiki/Szakácskönyv/Húsok/Vagdalthúsok בשר טחון, קציצות, קציצות] 220 מתכונים על קציצות 
* [https://hu.wikibooks.org/wiki/en:Cookbook:Meatballs ספר בישול: קציצות] מתכונים בנושא 
* [http://www.origo.hu/tafelspicc/kozelet/20120928-minden-vagdalt-fasirt-de-nem-minden-fasirt-vagdalt.html כל בשר קצוץ הוא פשירט, אבל לא כל פשירט הוא בשר קצוץ], באתר Origo.hu

== הערות שוליים ==

קטגוריה:מאכלי בשר
קטגוריה:המטבח ההונגרי
הכדורגלן האסטוני של השנה

הכדורגלן האסטוני של השנה (באסטונית: Eesti aasta parim jalgpallur) הוא פרס שנתי באסטוניה, המוענק לכדורגלן (בעל אזרחות אסטונית) המצטיין במהלך השנה הקלנדרית. 

רגנאר קלבאן מחזיק בשיא הזכיות בפרס - 7 פעמים. 

==הזוכים בפרס==
{| class="wikitable"
|-
!שנה!!זוכה!!מועדון
|-
|1992||אורמאס הפנר|| קוסאנקוסקי
|-bgcolor="#87cefa"
|1993||מארט פום||פלורה טאלין
|-bgcolor="#87cefa"
|1994||מארט פום|| ויל
|-
|1995||מרטין ריים||פלורה טאלין
|- 
|1996||מארק למסאלו||פלורה טאלין
|-bgcolor="#87cefa"
|1997||מארט פום||דרבי קאונטי
|-bgcolor="#87cefa"
|1998||מארט פום||דרבי קאונטי
|- 
|1999||אנדרס אופר|| אולבורג
|--bgcolor="#87cefa"
|2000||מארט פום||דרבי קאונטי
|-
|2001||אינדרק זלינסקי|| אולבורג
|-
|2002||אנדרס אופר|| אולבורג
|--bgcolor="#87cefa" 
|2003||מארט פום||סנדרלנד
|-
|2004||אנדריי סטפנוב|| טורפדו מוסקבה
|-
|2005||אנדרס אופר|| רודה 
|- 
|2006||ראיו פיירויה|| פרדריקסטאד 	
|- 
|2007||ראיו פיירויה|| פרדריקסטאד 
|- 
|2008||ראיו פיירויה|| פרדריקסטאד 
|- 
|2009||ראיו פיירויה|| פרדריקסטאד 
|-
|2010||קונסטנטין ואסילייב|| נפטה לנדאווה 
|- 
|2011||קונסטנטין ואסילייב|| אמקאר פרם 
|- 
|2012||רגנאר קלבאן|| אאוגסבורג 
|- 
|2013||קונסטנטין ואסילייב|| אמקאר פרם 
|- 
|2014||רגנאר קלבאן|| אאוגסבורג 
|- 
|2015||רגנאר קלבאן|| אאוגסבורג 
|- 
|2016||רגנאר קלבאן|| ליברפול 
|-
|2017||רגנאר קלבאן|| ליברפול 
|-
|2018||רגנאר קלבאן|| קליארי 
|-
|2019||רגנאר קלבאן|| קליארי 
|-
|2020||ראונו סאפינן||פלורה טאלין
|-
|2021||ראונו סאפינן||פלורה טאלין
|-
|2022||יונאס טאם|| סטיאווה בוקרשט
|-
|2023||קארול מאטס|| זנקט פאולי
|}
{| style="background:transparent;"
|+ מקרא
| style="background-color:#87cefa; border:1px solid #aaaaaa; width:2em;" |
| = שוער כדורגל
|}
==קישורים חיצוניים==
* 

קטגוריה:אסטוניה: כדורגל
אסטוני
אורניה לבנת שוליים

אורניה לבנת שוליים, היא פטריה נקבובית מהסוג Suillus במשפחת ה־Suillaceae .

היא גדלה ביערות אורן על חוף הים התיכון בדרום אירופה. הפטרייה יחסית נדירה בישראל. יוצרת חיי שותפות עם אורן ירושלמי או אורן הצנובר. גדלה בודדת או בקבוצות בחודשי החורף.

== תיאור ==
קוטר הכובע 5–12 ס"מ, בתחילה כיפתי, עם הזמן הופך לקמור או קמור-שטוח, לפעמים שקוע במקצת במרכזו. שכבת העור עבה, קרומית, חלקה, מתקלפת בקלות מבשר הכובע, צבעה בתחילה לבנבן או שנהב, עם הזמן מכוסה בכתמים בצבע אוקר, חום-בהיר או חום, לפעמים צבעה הופך לחום, אך השוליים בדרך כלל בהירים יותר.

הצינורות קצרים, מוצקים, בקושי מתנתקים מבשר הכובע, צבעם צהוב-חיוור, לאחר מכן צהוב-אוקר או צהוב-זיתי. הנקבים די קטנים, מעוגלים או מצולעים, בתחילה כמעט לבנים או צהובים-חיוורים, לאחר מכן צהובים, צהובים-זיתיים או בצבע צהוב-אוקר. בגיל צעיר הנקבים מפרישים טיפות נוזל חלבי.

הרגל גלילית, קצרה יחסית, גובהה 3–7 ס"מ, עוביה 1–2 ס"מ, בתחילה עבה יותר, עם הזמן הולכת צרה וארוכה יותר, הולכת צרה לעבר הבסיס, חסרת טבעת, צבעה לבנבן, בז' או שנהב, מכוסה בכתמים גרגיריים קטנים ורבים בצבע חום או חום-אדמדם.

בשר הפטרייה לבן ומוצק בגיל צעיר, צהבהב מתחת לצינורות, בעת ההבשלה הופך לרך ופריך יותר, צבעו כהה יותר, חום-בהיר. ללא טעם וריח מיוחד.

הנבגים 8-12*3-5 מיקרון בגודלם.<ref></ref>

==קישורים חיצוניים==

== הערות שוליים ==

קטגוריה:פטריות מאכל
דילמה דה סילבה

דילמה מנזס דה סילבה (נולדה ב-16 ביוני 1965) היא פרופסורית, חוקרת תוכנת מערכות ברזילאית-אמריקאית הידועה בעבודתה בתחום מחשוב ענן.<ref name="udel">.</ref> היא מחזיקה בקתדרה II על שם חברת פורד באוניברסיטת טקסס A&M ומכהנת בתפקיד ראש המחלקה למדעי המחשב והנדסה באוניברסיטה זו.<ref name="cv">[http://faculty.cse.tamu.edu/dilma/files/curric.pdf curriculum vitae], February 2015, retrieved 2015-08-15.</ref><ref name="head14">.</ref>
== ביוגרפיה ==
דה סילבה קיבלה תואר ראשון ושני מאוניברסיטת סאו פאולו ב-1987 וב-1990 בהתאמה.<ref name="ith" /> היא סיימה את הדוקטורט שלה ב-1997 במכון הטכנולוגי של ג'ורג'יה בהנחייתו של קרסטן שוואן.<ref name="cv" /><ref name="ith" /><ref>[https://smartech.gatech.edu/handle/1853/9229 Da Silva's Ph.D. thesis] in the GATech "SMARTech" database, retrieved 2015-08-15.</ref> היא חזרה לאוניברסיטת סאו פאולו כמרצה בכירה ב-1995, ועם סיום הדוקטורט התמנתה כפרופסורית זוטרה שם.

בשנת 2000 הצטרפה לחטיבת המחקר של חברת IBM, במרכז המחקר תומאס ג'יי ווטסון בניו יורק, שם עבדה כחברת מחקר בקבוצת מערכות ההפעלה המתקדמות של החברה. ב-IBM, תרומותיה כללו עבודה על מערכת הקבצים של מערכת ההפעלה הניסיונית K42 .

ב-2012 היא עברה למרכז המחקר של חברת קוואלקום בעמק הסיליקון,<ref name="cv" /><ref name="ith" /> שם התמקדה עבודתה במחשוב ענן.

בשנת 2014 היא חזרה לאקדמיה כפרופסורית פורד בטקסס A&M,<ref name="cv" /><ref name="ith">.</ref> וכראש המחלקה החדשה למדעי המחשב והנדסת המחשב.

החל מיוני 2022 דה סילבה מנהלת החטיבה ליסודות מחשוב ותקשורת בקרן הלאומית למדע של ארצות הברית.<ref name="director">[https://engineering.tamu.edu/news/2022/06/csce-da-silva-named-division-director-at-national-science-foundation.html Da Silva named division director at National Science Foundation], יוני 2022, retrieved 2023-12-19.</ref>

בדצמבר 2023 מונתה כסגנית בפועל למנהל המחשוב, מדעי המידע וההנדסה (CISE) ב NSF.<ref></ref>
== הוקרה ==
דה סילבה הוכרה כחברה מוערכת באיגוד למכונות מחשוב (ACM) בשנת 2011.<ref>[http://awards.acm.org/award_winners/dasilva_4858940.cfm Distinguished member award citation], retrieved 2015-08-15.</ref>

באוגוסט 2024 הוכרה כפרופסור רג'נטס.<ref></ref>

== קישורים חיצוניים ==
* 

== הערות שוליים ==

קטגוריה:נשים אמריקאיות במאה ה-21
קטגוריה:בוגרות המכון הטכנולוגי של ג'ורג'יה
קטגוריה:בוגרי המכון הטכנולוגי של ג'ורג'יה
קטגוריה:מהגרות מברזיל לארצות הברית
קטגוריה:מדעני מחשב אמריקאים
קטגוריה:סגל אוניברסיטאות ומכללות בארצות הברית
קטגוריה:אמריקאיות שנולדו ב-1965
קטגוריה:אמריקאים שנולדו ב-1965
ג'ורג' ולס

ג'ורג' ולס (באנגלית: George Wells; ) כיהן כמושל ג'ורג'יה בפועל במשך 12 ימים בפברואר 1780 עד שנהרג בדו-קרב עם ג'יימס ג'קסון.
==ביוגרפיה==
ג'ורג' ולס נולד במחוז המלכה אן שבפרובינציית מרילנד. רופא במקצועו. כיהן כשופט שלום. 

במהלך מלחמת העצמאות של ארצות הברית הוא שירת בצבא הקונטיננטלי. הוא היה נציג בקונגרס הפרובינציאלי של ג'ורג'יה. 

במהלך הפלישה הבריטית לסוואנה בדצמבר 1778 הוא שירת במיליציית צ'טהאם תחת פיקודו של הקולונל ג'ורג' וולטון. הוא נשבה ונכלא בספינת כלא בריטית אה"מ ויטבי. 

בפברואר 1780 נשלח מושל ג'ורג'יה ריצ'רד האולי על ידי המועצה המנהלת של המדינה לייצג אותה בקונגרס הקונטיננטלי. המועצה מינתה את ולס כמושל בפועל, אך כמה ימים מאוחר יותר הוא היה מושל ג'ורג'יה השני שנהרג במהלך כהונתו (הראשון היה באטן גווינט). ולס נהרג בדו-קרב עם ג'יימס ג'קסון. השניים נפצעו, אך ולס היה היחידי שמת מפצעיו. ולס נמחק מרוב הרשימות של מושלי ג'ורג'יה, כולל הרשימה הרשמית.

==קישורים חיצוניים==
* [https://politicalgraveyard.com/bio/wells.html#992.58.65 ג'ורג' ולס] באתר The Political Graveyard 
* 

==הערות שוליים==

קטגוריה:מושלי ג'ורג'יה
קטגוריה:מושלי מדינות ארצות הברית ללא שיוך מפלגתי
קטגוריה:רופאים אמריקאים
קטגוריה:הרוגי דו-קרב
קטגוריה:אמריקאים שנולדו ב-1743
קטגוריה:אמריקאים שנפטרו ב-1780
ארהאן מאשוביץ'

ארהאן מאשוביץ (בסרבית: Ерхан Машовић; נולד ב-22 בנובמבר 1998 בנובי פאזאר שבסרביה, הרפובליקה הפדרלית של יוגוסלביה) הוא כדורגלן סרבי המשחק בעמדת הבלם בקבוצת בוכום מהבונדסליגה ובנבחרת סרביה.

== קריירת מועדונים ==
מאשוביץ' גדל במחלקת הנוער של צ'וקאריצ'קי. בשנת 2015 החל לשחק בקבוצה הבוגרת של המועדון במסגרת ליגת העל הסרבית, ובסך הכל ערך 34 הופעות ליגה במדי המועדון.

ב-3 במאי 2017 חתם מאשוביץ' על חוזה לארבע שנים בקלאב ברוז' מליגת העל הבלגית. ב-30 ביולי 2018 הושאל לא.ס. טרנצ'ין מליגת העל הסלובקית, במדיה ערך 14 הופעות ליגה. ב-19 ביולי 2019 הושאל להורסנס מליגת העל הדנית, במדיה ערך 18 הופעות ליגה.

ב-5 באוקטובר 2020 חתם על חוזה לשלוש שנים בבוכום מהבונדסליגה השנייה. בתום עונת העפיל עם המועדון לבונדסליגה.

== קריירה בינלאומית ==
ב-5 ביוני 2022 ערך מאשוביץ' את הופעת הבכורה שלו בנבחרת סרביה, בניצחון 4-1 על נבחרת סלובניה במסגרת ליגת האומות 2022/2023.

== קישורים חיצוניים ==

== הערות שוליים ==

קטגוריה:כדורגלנים סרבים
קטגוריה:בלמי כדורגל סרבים
קטגוריה:כדורגלני צ'וקריצ'קי
קטגוריה:כדורגלני קלאב ברוז'
קטגוריה:כדורגלני א.ס. טרנצ'ין
קטגוריה:כדורגלני הורסנס
קטגוריה:כדורגלני בוכום
קטגוריה:כדורגלני נבחרת סרביה
קטגוריה:סרבים שנולדו ב-1998
כדורגלן השנה בגרמניה המזרחית

כדורגלן השנה בגרמניה בגרמניה המזרחית הוא פרס שנתי שחולק בשנים 1963–1991 על ידי עיתון הספורט Die Neue Fußballwoche לכדורגלן המצטיין במהלך העונה בליגת העל המזרח-גרמנית.

{| class="wikitable"
|-
!שנה!!זוכה!!מועדון
|-
|1963|| מנפרד קייזר|| ויסמוט קרל מארקס שטט
|-
|1964|| קלאוס אורבנצ'יק|| האלה
|-
|1965|| הורסט וייגאנג || לוקומוטיב לייפציג
|-
|1966|| יורגן נולדנר|| פורוורטס ברלין
|-
|1967|| דיטר ארלר|| קרל מרקס שטט
|-
|1968|| ברנד בראנש|| האלה
|-
|1969|| אברהארד פוגל|| קרל מרקס שטטן
|-
|1970|| רולנד דוקה|| קרל צייס ינה
|-
|1971|| פטר דוקה|| קרל צייס ינה
|-
|1972|| יורגן קרוי|| צוויקאו
|-
|1973|| הנס-יורגן קריישה|| דינמו דרזדן
|-
|1974|| ברנד בראנש|| קרל צייס ינה
|-
|1975|| יורגן פומרנקה|| פ.צ. מגדבורג
|-
|1976|| יורגן קרוי|| צוויקאו
|-
|1977|| הנס-יורגן דורנר|| דינמו דרזדן
|-
|1978|| יורגן קרוי|| צוויקאו
|-
|1979||יואכים שטרייך|| פ.צ. מגדבורג
|-
|1980|| הנס-אולריך גרפנטין|| קרל צייס ינה
|-
|1981||הנס-אולריך גרפנטין|| קרל צייס ינה
|-
|1982||רודיגר שנופהאזה|| קרל צייס ינה
|-
|1983||יואכים שטרייך|| פ.צ. מגדבורג
|-
|1984||הנס-יורגן דורנר|| דינמו דרזדן
|-
|1985||הנס-יורגן דורנר|| דינמו דרזדן
|-
|1986|| רנה מילר|| לוקומוטיב לייפציג
|-
|1987||רנה מילר|| לוקומוטיב לייפציג
|-
|1988|| אנדראס תום|| דינמו ברלין
|-
|1989|| אנדראס טראוטמן|| דינמו דרזדן
|-
|1990|| אולף קירסטן|| דינמו דרזדן
|-
|1991|| טורסטן גוטשואו|| דינמו דרזדן
|}

קטגוריה:גרמניה המזרחית: כדורגל
גרמניה המזרחית
מנזר מורבאך

מנזר מורבאך היה מנזר בנדיקטיני עתיק בכפר מורבאך בחבל אלזס שבמזרח צרפת.

המנזר נוסד בשנת 727 על ידי אברהארד, דוכס אלזס, וצורף למסדר הבנדיקטיני על ידי סן פרמאן . תקופת השגשוג שלו נמשכה עד למאה ה-10. שטח שיפוטו השתרע בשעתו על פני שלוש עיירות ושלושים כפרים. בשנת 1228 קיבל מעמד של מנזר אימפריאלי באימפריה הרומית הקדושה, ונשלט בפועל על ידי ממלכת צרפת מ-1680. בנייני המנזר כללו כנסייה שהוקמה במאה ה-12 והיא אחת הדוגמאות המוקדמות לאדריכלות רומנסקית. הם ננטשו בשנת 1789, במהלך המהפכה הצרפתית, לאחר שנבזזו על ידי איכרים מורדים, והמנזר פסק מלהתקיים.

הכנסייה נקראה על שם סן לז'ה . שרדו ממנה רק הטרנספט עם שני צריחיו וכן בית המקהלה. במקום בו עמדה הספינה נמצא כיום בית קברות. הבניין כלול בנתיב התיירות Route Romane d'Alsace .

==קישורים חיצוניים==

מורבאך
קטגוריה:אלזס: מבנים
אלפי דיוויין

אלפי שון דיוויין (באנגלית: Alfie Sean Devine; נולד ב-1 באוגוסט 2004 בוורינגטון שבאנגליה) הוא כדורגלן אנגלי המשחק בעמדת הקשר ההתקפי בקבוצת פורט וייל מהפוטבול ליג הראשונה, בהשאלה מטוטנהאם הוטספר.

== קריירת מועדונים ==
דיוויין גדל במחלקות הנוער של ליברפול, ויגאן את'לטיק וטוטנהאם הוטספר. ב-10 בינואר 2021 ערך את הופעת הבכורה שלו בקבוצה הבוגרת של טוטנהאם הוטספר, בניצחון 5-0 על מארין במסגרת הסיבוב השלישי של גביע ה-FA לעונת . במשחק זה הבקיע את שער הבכורה שלו במועדון.

ב-25 באוגוסט 2023 הושאל דיוויין לפורט וייל מהפוטבול ליג הראשונה למשך עונת .

== קריירה בינלאומית ==
דיוויין נכלל בסגל נבחרת אנגליה עד גיל 20 לטורניר גביע העולם עד גיל 20 בשנת 2023, וערך ארבע הופעות בטורניר, בהן הבקיע שני שערים.

== קישורים חיצוניים ==

== הערות שוליים ==

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני טוטנהאם הוטספר
קטגוריה:אנגלים שנולדו ב-2004
פין דאהמן

פין גילברט דאהמן (בגרמנית: Finn Gilbert Dahmen; נולד ב-27 במרץ 1998 בוויסבאדן שבגרמניה) הוא כדורגלן גרמני המשחק בעמדת השוער בקבוצת אאוגסבורג מהבונדסליגה.

== קריירת מועדונים ==
דאהמן גדל במחלקות הנוער של FC בירשטאדט, איינטרכט פרנקפורט ומיינץ 05. בשנת 2017 החל לשחק בקבוצת המילואים של מיינץ 05. ב-3 בינואר 2021 ערך את הופעת הבכורה שלו בקבוצה הראשונה של המועדון, בהפסד 5-2 לבאיירן מינכן במסגרת המחזור ה-14 בבונדסליגה לעונת 2020/2021. בסך הכל ערך 13 הופעות ליגה במדי המועדון.

ב-1 ביוני 2023 חתם דאהמן על חוזה לשלוש שנים באאוגסבורג מהבונדסליגה.

== קריירה בינלאומית ==
דאהמן נכלל בסגל נבחרת גרמניה עד גיל 21 לטורניר אליפות אירופה עד גיל 21 בשנת 2021, וזכה עמה בטורניר.

== קישורים חיצוניים ==

== הערות שוליים ==

קטגוריה:כדורגלנים גרמנים
קטגוריה:שוערי כדורגל גרמנים
קטגוריה:כדורגלני מיינץ 05
קטגוריה:כדורגלני אאוגסבורג
קטגוריה:גרמנים שנולדו ב-1998
אמילי שריידר

אמילי שריידר (באנגלית: Emily Schrader; נולדה ב-20 באפריל 1991) היא עיתונאית, פעילת הסברה ישראלית-אמריקאית, פעילה חברתית, יזמית ומומחית לשיווק דיגיטלי.

החל מ-2010 שריידר עובדת כעיתונאית עצמאית עבור עיתונים וגופי תקשורת רבים, והיא בעלת טור בג'רוזלם פוסט.

היא נבחרה על ידי Hello Israel TV לאחת מהפעילים הבינלאומיים המשפיעים בישראל.

==ביוגרפיה==
מייק וסוזן פומפאו בסיור בעוטף עזה במהלך מלחמת חרבות ברזל, פברואר 2024]]
ב-2008 החלה שריידר את לימודיה לתואר ראשון במדע המדינה באוניברסיטת דרום קליפורניה. ב-2012 סיימה את התואר הראשון והחלה בלימודי תואר שני בתקשורת פוליטית באוניברסיטת תל אביב, אותם סיימה ב-2014.

=== קריירה ===
[[יוסף חדאד ואמילי שריידר עם משלחת של עמותת "ביחד ערבים זה לזה" באושוויץ בירקנאו, אפריל 2022]]
שריידר החלה את הקריירה שלה בשנת 2010 כדוברת וסופרת עצמאית, והחלה לעבוד ככתבת עבור מספר כלי תקשורת, כולל הג'רוזלם פוסט, הפורוורד, ויקלי סטנדרד, The Times of Israel UT San Diego, PoliticsWeb ועוד.

ב־2011 החלה לכהן כמנהלת דיגיטלית של ארגון החינוך וההסברה - StandWithUs, ארגון לא ממשלתי נגד אנטישמיות, במהלך 8 שנות עבודתה בארגון התמקדה ביצירת תוכן, פרסום ושיווק מקוון. שריידר גם ייצגה את הארגון בתקשורת, לצד כתיבת מאמרים למדיה המודפסת והדיגיטלית.

במרץ 2015, שריידר עלתה לישראל. 

ב־2019 הקימה שריידר את Social Lite Creative, חברת שיווק וייעוץ דיגיטלי המתמקדת בפוליטיקה ואקטיביזם.

לאורך הקריירה שלה, שריידר הייתה מעורבת בתיעוד אירועים פוליטיים שונים ברחבי ישראל.

שריידר היא פעילה ידועה בקמפיין עבור רשתות חברתיות לאמץ את ההגדרה הבינלאומית לזיכרון השואה (IHRA) לאנטישמיות, ודיברה רבות בכנסת בנושא זה.

שריידר עובדת ומתנדבת בארגונים לא ממשלתיים ויוצרת תוכן והסברה לתמיכה בישראל בזירה הבינלאומית.

==חיים אישיים==
אביה ו[[גיא הוכמן, יוסף חדאד ואמילי שריידר בטקס הענקת פרס גיבורי העורף, הספרייה הלאומית בירושלים, 21 בינואר 2024]]

שריידר מאורסת ליוסף חדאד, פעיל הסברה, עיתונאי ואקטיביסט הפועל גם בקרב המגזר הערבי, אושיית רשת ומנכ"ל עמותת "ביחד – ערבים זה לזה".

== קישורים חיצוניים ==

* 
* 
* 	
* 

== הערות שוליים ==

קטגוריה:בוגרי אוניברסיטת תל אביב
קטגוריה:בוגרי אוניברסיטת דרום קליפורניה
קטגוריה:פעילים חברתיים ישראלים
קטגוריה:סופרים ישראלים
קטגוריה:עיתונאים ישראלים
קטגוריה:סגל ynet
קטגוריה:סגל הג'רוזלם פוסט
קטגוריה:אמריקאיות שנולדו ב-1991
האספה המחוקקת של הימאצ'ל פרדש

האספה המחוקקת של הימאצל פרדש או הימאצל פרדש וידאהן סבהה (בהינדי: हिमाचल प्रदेश विधानसभा), היא הפרלמנט המדינתי של הימאצ'ל פרדש. באספה חברים 68 נציגים, הנבחרים ממחוזות בחירה.

== היסטוריה ==
האספה המחוקקת של הימאצ'ל פרדש נוסדה ב-1951, וכללה 36 חברים, כאשר המדינה הוכרזה כמדינה חלק ג', סיוג שהתייחס לחלקי הנספח לחוקת הודו שהגדיר את מעמד המדינות השונות ואשר המדינות שנכללו בו היו בעלי מידה מועטת של שלטון עצמי. ב-1954 אוחדה בילספור, גם היא מדינה חלק ג', ביחד עם הימאצ'ל פרדש, והאספה הוגדלה ל-41 חברים. בעקבות חוק ארגון מחדש של המדינות ב-1956 בוטל מעמד חלק ג', ומדינות חלק ג' הפכו לטריטוריות איחוד, ללא אספה מחוקקת, ובכך האספה נסגרה.

ב-1962 תוקנה חוקת הודו, ונקבע כי יתאפשר להקים אספות מחוקקות בחלק מטריטוריות האיחוד, בהם הימאצ'ל פרדש, ובעקבות כך הוקמה האספה מחדש ב-1963 כשהיא מחליפה את מועצת הטריטוריה שהוקמה ב-1957, וכללה 43 חברים, בהם אחד ממונה.

האספה הוגדלה בנובמבר 1966 ל-56 חברים, בהם שניים ממונים, בעקבות העברת טריטוריה מפנג'אב למדינה, וחברי האספה המחוקקת של פנג'אב שמחוזות הבחירה שלהם נמצאו בשטחי הימאצ'ל פרדש לאחר השינוי הפכו לחברי האספה המחוקקת של הימאצ'ל פרדש ולאחר הרחבה נוספת שנכנסה לתוקף ב-1967 גדל מספר חברי האספה ל-63, שלושה מהם ממונים.

ב-1971 הפכה הימאצ'ל פרדש למדינה השמונה עשרה בהודו, ובעקבות התיחום מחדש של מחוזות הבחירה ב-1971 ו-1972 הוגדל מספר חברי האספה ל-68.

== משכן ==
האספה המחוקקת של הימאצ'ל פרדש שוכנת בבית המועצה, מבנה שנחנך על ידי מושל הודו רופוס דניאל אייזקס, המרקיז הראשון מרדינג באוגוסט 1925 כמושב המועצה המחוקקת האימפריאלית, שהוקם בשימלה ששימשה כבירת הקיץ של הודו הבריטית.

== הרכב נוכחי ==
נכון ל-2023, ההרכב הנוכחי של האספה המחוקקת של הימאצ'ל פרדש היא האספה המחוקקת ה-14, שנבחרה ב-2022. בהרכב שולטת מפלגת הקונגרס הלאומי ההודי, המחזיקה ב-38 מושבים. מפלגת העם ההודית, בעלת 27 מושבים, נמצאת באופוזיציה.

האספה בוחרת את שלושת נציגי הימאצ'ל פרדש ברג'יה סבהה.

== קישורים חיצוניים ==

* 

== הערות שוליים ==

קטגוריה:הימאצ'ל פרדש
הימאצ'ל פרדש